આંતરરાષ્ટ્રીય હિંદુ પરિષદ અને રાષ્ટ્રીય બજરંગદળ સહિત વિવિધ હિંદુ સંગઠનોએ બુધવારે હિંમતનગરમાં એકત્ર થઇ મૌન રેલી યોજી જિલ્લા કલેકટર કચેરીએ પહોંચી મધ્યપ્રદેશના મંદસોરમાં દીકરી પર થયેલા દુષ્કર્મની ઘટનાના વિરોધમાં જિલ્લા કલેકટરને દુષ્કર્મની ઘટનામાં ઝડપાયેલા આરોપીઓને ફાંસી અપાવવાની માગણી સાથે આવેદનપત્ર આપ્યુ હતું. મધ્યપ્રદેશના મંદસોરમાં સાત વર્ષની દીકરી પર કરાયેલા દુષ્કર્મની ઘટનાના ગુનેગારોને તાત્કાલિક ફાંસીની સજા થાય તેવી માગણી સાથે આંતરરાષ્ટ્રીય હિંદુ પરિષદ, બજરંગદળ અને વિવિધ હિંદુ સંગઠનના અગ્રણીઓ સાથે કાર્યકરોએ બુધવારે મૌન રેલી યોજી જિલ્લા કલેકટર કચેરી ખાતે આવેદનપત્ર આપવા માટે પહોંચ્યા હતા.